దేవ్ మోహన్

దేవ్ మోహన్ (జననం 1992 సెప్టెంబరు 18) మలయాళం సినిమాకు చెందిన భారతీయ నటుడు, మోడల్. ఆయన సూఫియుం సుజాతయుం (2020), పంత్రండు (2022) సినిమాలతో ప్రసిద్ధిచెందాడు. 2023లో, అతను పౌరాణిక నాటక చిత్రం శాకుంతలం ద్వారా తెలుగు సినిమాల్లోకి అడుగుపెట్టాడు, ఇది విమర్శకుల ప్రశంసలతో పాటు విజయవంతమైన చిత్రంగా నిలిచింది. ఈ చిత్రం తెలుగుతో పాటు హిందీ, తమిళ, కన్నడ, మలయాళ భాషల్లోనూ విడుదలైంది.

 ప్రారంభ జీవితం 
దేవ్ మోహన్ 1992 సెప్టెంబరు 18న కేరళలోని త్రిసూర్‌లో జన్మించాడు. ఆయన త్రిస్సూర్‌లోని టెక్నికల్ హై స్కూల్‌లో పాఠశాల విద్యను అభ్యసించాడు. త్రిస్సూర్‌లోని విద్యా అకాడమీ ఆఫ్ సైన్స్ అండ్ టెక్నాలజీ నుండి మెకానికల్ ఇంజనీరింగ్ చదివిన తర్వాత. అక్కడ అతను తన మోడలింగ్ వృత్తిని ప్రారంభించాడు. 2016లో ముంబైలో నిర్వహించిన పీటర్ ఇంగ్లండ్ మిస్టర్ ఇండియా 2016లో పాల్గొని ఫైనలిస్ట్‌గా నిలిచాడు.

 కెరీర్ 
2020లో అమెజాన్ ప్రైమ్‌లో విడుదలైన సూఫియుమ్ సుజాతాయుమ్ చిత్రంలో దేవ్ మోహన్ టైటిల్ రోల్ సూఫీగా నటించాడు. ఈ సినిమా ఆయనకు మంచి గుర్తింపు తెచ్చిపెట్టింది.

ఆ తర్వాత మరో మలయాళ చిత్రం పుల్లి సినిమా చేశాడు. 2021లో తెలుగులో సమంత సరసన శాకుంతలం చిత్రంలో దుష్యంతగా నటించి మెప్పించాడు. ఈ చిత్రం 2023 ఏప్రిల్ 14న విడుదలైంది. 2022లో, ఆయన మలయాళ చిత్రం పంత్రాండులో నటించాడు, ఇది థియేటర్లలో విడుదలైన అతని మొదటి చిత్రం.

 ఫిల్మోగ్రఫీ 
సంవత్సరంసినిమాపాత్రనోట్స్మూలాలు2020సూఫియుం సుజాతయుమ్సూఫీఅమెజాన్ ప్రైమ్‌లో విడుదలైంది2021హోమ్సినిమా స్టార్అతిధి పాత్ర
అమెజాన్ ప్రైమ్‌లో విడుదలైంది2022పంత్రాండుఇమ్మానుయేల్2023శాకుంతలందుష్యంతతెలుగు సినిమావాలట్టిఆనంద్అతిధి పాత్రపుల్లిTBAరెయిన్బో †తెలుగు సినిమా చిత్రీకరణలో ఉందిపరాక్రమం †చిత్రీకరణ

 వ్యక్తిగత జీవితం 
2020లో తన చిరకాల స్నేహితురాలు రజినాను పెళ్లాడాడు.

 గుర్తింపు 

 2020లో సూఫియుం సుజాతయుమ్ చిత్రానికి ఉత్తమ నూతన నటుడు (మలయాళం) గా 10వ సౌత్ ఇండియన్ ఇంటర్నేషనల్ మూవీ అవార్డ్ ఆయనకు వచ్చింది.
 2022లో సూఫియుం సుజాతయుమ్ చిత్రానికి ఉత్తమ నూతన నటుడు (మలయాళం) గా 67వ ఫిల్మ్‌ఫేర్ అవార్డ్స్ సౌత్ కూడా ఆయనను వరించింది.

 మూలాలు 

వర్గం:1992 జననాలు
వర్గం:భారతీయ మోడల్స్
వర్గం:భారతీయ సినిమా నటులు
వర్గం:మలయాళ సినిమా నటులు
వర్గం:తెలుగు సినిమా నటులు
వర్గం:సౌత్ ఇండియన్ ఇంటర్నేషనల్ మూవీ అవార్డ్స్ విజేతలు